நிரஞ்சனி சண்முகராஜா

நிரஞ்சனி சண்முகராஜா (Niranjani Shanmugaraja) இலங்கைத் தமிழ் திரைப்பட நடிகையும், தொலைக்காட்சித் தொகுப்பாளரும் ஆவார். இவர் இலங்கை சிங்கள, தமிழ்த் திரைப்படங்களில் நடித்து விருதுகள் பெற்றவர். இவர் ரூபவாகினி தொலைக்காட்சியில் தொகுப்பாளராகவும் பணியாற்றுகிறார்.

பணி 
நிரஞ்சனி முதன் முதலில் 2012 ஆம் ஆண்டில் இனி அவன் என்ற விருது பெற்ற இலங்கைத் தமிழ்த் திரைப்படத்தில் துணைப்பாத்திரத்தில் நடித்தார். இத்திரைப்படத்தில் தர்சன் தர்மராஜ், சுபாசிணி பாலசுப்பிரமணியம் ஆகியோர் முக்கிய பாத்திரங்களில் நடித்தனர். 2014 இல் நடைபெற்ற கிரு கோல்டன் திரைப்பட விருது விழாவில், இனி அவன் திரைப்படத்திற்காக சிறந்த துணை நடிகைக்கான விருதைப் பெற்றார். 2013 ஆம் ஆண்டுக்கான தெரன இலக்சு திரைப்பட விருதுகளில் சிறந்த நடிகைக்கான விருதையும் வென்றார். 2018 ஆம் ஆண்டு வெளிவந்த இலங்கைத் தமிழ்த் திரைப்படங்களில் ஒரு முக்கியத் திரைப்படமாக கருதப்படும் கோமாளி கிங்ஸ் திரைப்படத்தில் முதன்முறையாக முன்னணிக் கதாநாயகியாக இவர் நடித்தார்.

2021 இல், இவர் ரஃபயெல்லா பெர்னாண்டோ புகழ் விளம்பர நாட்காட்டியில் இடம்பெற்றார். அதே ஆண்டில், பயெல்சா சர்வதேச திரைப்பட விழாவில் சுனாமி என்ற 2020 இல் வெளிவந்த சிங்களத் திரைப்படத்தில் நடித்தமைக்காக சிறந்த நடிகைக்கான விருதைப் பெற்றார். 2022 சூன் மாதத்தில் கலிபோர்னியாவில் இடம்பெற்ற இலங்கை பன்னாட்டு திரைப்பட விழாவில் இவருக்கு சுனாமி திரைப்படத்தில் சிறப்பாக நடித்தமைக்காக சிறந்த நடிகைக்கான விருது வழங்கப்பட்டது.

திரைப்படங்கள்

மேற்கோள்கள்

வெளி இணைப்புகள் 

இலங்கைத் திரைப்பட நடிகைகள்
இலங்கைத் தமிழ்த் திரைப்பட நடிகைகள்
வாழும் நபர்கள்
சிங்களத் திரைப்பட நடிகைகள்